**CroHoops amaterska košarkaška liga, 5. kolo  
Devčić šokirao Transformerse tricom u posljednjoj sekundi produžetka!!!  
  
  
Nedjeljno 5. kolo obilježio je El Clasico aktualnih prvaka Jankomir Transformersa i trostrukih prvaka Savica City, dvoboj koji je od brojnih poznavatelja lige okarakteriziran kao ‘najbolja utakmica ikad odigrana u CroHoops ligi’ te kao jedna od najneizvjesnijih i najuzbudljivijih utakmica sezone, u košarci općenito! Konačnu prevagu Savici je donio trenutno statistički najkorisniji igrač lige, krilo Branimir Devčić, tricom od table u posljednjoj sekundi produžetka!  
VIDEO LINK:** <https://www.youtube.com/watch?v=M2CoyNgwpCo> **CroHoops Division I - Rezultati 5. kola**  
**Optika Sokol vs. Multipower** [**79:75**](http://www.crohoops.com/event/optika-sokol-vs-multipower/) **O**ptika Sokol je nakon vrijednih pobjeda nad Jankomirom i Trešnjevkom, u nedjelju ostvarila i treću uzastopnu pobjedu, no ipak teže od očekivanog. Multipower se predvođen proigralim krilnim centrom [Jurajem Grabarićem](http://www.crohoops.com/igrac-single/grabaric-juraj/) pokazao kao iznimno ‘tvrda kost’ – iskusni je sastav pred kanonadom raspoloženih vanjskih igrača Optike [Tomislava Capana](http://www.crohoops.com/igrac-single/capan-tomislav/) i [Gorana Babića](http://www.crohoops.com/igrac-single/babic-goran/) (kombinirano 52 poena, 24 skoka) pokleknuo tek nakon neizvjesne završnice susreta.   
**Hrelić Disneyland vs. Trešnjevka** [**95:90**](http://www.crohoops.com/event/hrelic-disneyland-vs-tresnjevka/) **H**relić je i bez najboljeg strijelca Domagoja Raića vrijednom pobjedom nad Trešnjevkom potvrdio visoke ambicije s kojima je stupio u novu sezonu. Najboljim strijelcima Disneylanda ovaj su put bili učinkoviti braniči [Martin Berisha](http://www.crohoops.com/igrac-single/berisha-martin/) i [Miron Češkić](http://www.crohoops.com/igrac-single/ceskic-miron/) sa po 21 poenom, dok je solidnu formu još jednom potvrdio krilni centar [Marko Zadro](http://www.crohoops.com/igrac-single/zadro-marko/) sa 15 poena i 10 skokova. Kod Trešnjevke još jedan solidan nastup hitronogog braniča [Luke Žilića](http://www.crohoops.com/igrac-single/luka-zilic/) dok je zapaženu rolu ušavši s klupe ostvario ljevoruki [Karlo Pandur](http://www.crohoops.com/igrac-single/pandur-karlo/) ubacivši career-high 20 poena.  
 **Savica City vs. Jankomir Transformers** [**126:123**](http://www.crohoops.com/event/savica-city-vs-jankomir-transformers-2/) **(113:113; produžetak 13:10)  
C**roHoops El Clasico je unatoč visokim očekivanjima ipak iznenadio sve te ponio epitet najbolje CroHoops utakmice ikad.  Iako je aktualni prvak Jankomir nastupio s MVP-em lige iz 2016. [Domagojem Matićem](http://www.crohoops.com/igrac-single/matic-domagoj/) u ulozi voditelja, iskusni rutineri [Milković](http://www.crohoops.com/igrac-single/milkovic-nenad/), [Nikolić](http://www.crohoops.com/igrac-single/ivan-nikolic/) i [Gogić](http://www.crohoops.com/igrac-single/gogic-ivan/), uz pomoć korpulentnog [Livajića](http://www.crohoops.com/igrac-single/livajic-dario/), strpljivo, tijekom cijelog susreta, poen po poen, grade razliku te dosežu +9 poena na samom ulasku u završnicu susreta. No upravo tad, Savica predvođena trenutno statistički najvrijednijim igračem lige [Branimirom Devčićem](http://www.crohoops.com/igrac-single/devcic-branimir/), te povratnikom iz Los Angelesa [Ivom Antunovićem](http://www.crohoops.com/igrac-single/antunovic-ivo/), ubacuje u višu brzinu te odigrava dosad neviđenu završnicu na parketu Boćarskog doma. Prvo pri rezultatu 113:110 za Jankomir Antunović ubacuje gotovo nemoguću tricu iz kuta preko ruke Baričevića 0.3 sekundi prije kraja regularnog tijeka susreta. U produžetku ponovo šok za Transformerse – pri neodlučenom rezultatu 123:123 krilo Savice [Fred Krajačić](http://www.crohoops.com/igrac-single/krajacic-fred/) juriša u zadnji napad, zabada se u samo srce reketa Jankomira, te nakon što je privukao defanzivni fokus obrane Transformersa iz piruete pronalazi Devčića, koji neviđenom staloženošu ubacuje neometanu tricu od table u zadnjoj sekundi OT thrillera! Iznimno vrijedna pobjeda trostrukih prvaka, Savica City.

**Zadar vs. Građevinski fakultet** [**70:95**](http://www.crohoops.com/event/zadar-vs-gradevinski-fakultet/) **I**ako je sastav Građevinskog fakulteta u ovu zahtjevnu utakmicu kročio bez najboljeg strijelca [Jose Škare](http://www.crohoops.com/igrac-single/skara-josip/) a Zadar nastupio u gotovo kompletnom sastavu, krajnji ishod još je jedan jasan indikator snage trenutno prvoplasirane ekipe lige. Za ‘Građevinare’ je briljirao nekadašnji igrač Zadra, centar [Ivan Piasevoli](http://www.crohoops.com/igrac-single/ivan-piasevoli/), još jedan u nizu sjajnih nastupa zabilježio je svestrani [Kalinić](http://www.crohoops.com/igrac-single/kalinic-filip/) a kapetan [Perić](http://www.crohoops.com/igrac-single/peric-dominik/) ubacio je season-high 12 poena. Kod Zadra, koji je rezultatsku ravnotežu uspijevao održavati do samog početka četvrte dionice najefikasniji [Filip Jošić](http://www.crohoops.com/igrac-single/josic-filip/) sa 21 poenom.  
 **Invicta  vs. Spursi** [**75:79**](http://www.crohoops.com/event/invicta-vs-spursi/) **I**nvicta je bez čak četiri standardna startera (Šušak, Šujica, Baran i Nakić) dala svoj maksimum kako bi zadržala prvo mjesto na tablici ali nije mogla odoljeti napadima razigranih Spursa predvođenih raspoloženim playem [Šuškovićem](http://www.crohoops.com/igrac-single/suskovic-tino/) te centarskim tandemom [Gazić](http://www.crohoops.com/igrac-single/gazic-dario/)–[Uzelac](http://www.crohoops.com/igrac-single/uzelac-nikola/), koji je kombinirano ubacio 34 poena uz čak 31 skok. Unatoč vodstvu Invicte na poluvremenu 39:30, Spursi preuzimaju inicijativu tijekom treće dionice, te do samog kraja ne ispuštaju prednost, unatoč nezadrivim jordanovskim naletima i poentiranjima jednog od najboljih igrača lige – [Franje Grbešića](http://www.crohoops.com/igrac-single/franjo-grbesic/) (Invicta).  
 **Dubrava Yellow Hill vs. Stožer XII** [**66:64**](http://www.crohoops.com/event/dubrava-yellow-hill-vs-stozer-xii/) **D**ubrava je predvođena sjajnim ljevorukim krilnim tandemom [Frano Bilandžija](http://www.crohoops.com/igrac-single/bilandzija-frano/) – [Tomislav Kovačević](http://www.crohoops.com/igrac-single/tomislav-kovacevic/) upisala vrijednu pobjedu nad sve boljim, posebno defanzivno, sastavom Stožera XII, za koji su najbolji strijelci bili [Roko Rudić](http://www.crohoops.com/igrac-single/rudic-roko/) i [Srđan Brajković](http://www.crohoops.com/igrac-single/brajkovic-srdan/). Iako je Dubrava vodila cijelim tijekom susreta u samoj završnici pri rezultatu 66:64 Stožer XII izvodi loptu u napadačkoj polovici ali ne uspijeva prije isteka vremena realizirati šut za izjednačenje ili pobjedu.  
Kod pobjednika vrijedi istaknuti i zapaženi nastup jednog od zasigurno najboljih centara lige, [Adama Kalinića](http://www.crohoops.com/igrac-single/kalinic-adam/).

**Tablica natjecanja nakon 5. kola 12.11.2017.**#1 Građevinski Fakultet 10b (479:414)  
#2 Invicta 9b (452:396)  
#3 Jankomir Transformers 8b (511:475)  
#4 Spursi 8b (407:386)  
#5 Savica City 8b (472:465)  
#6 Hrelić Disneyland 8b (400:394)  
#7 Optika Sokol 8b (411:428)  
#8 Zadar 7b (408:425)  
#9 Dubrava Yellow Hill 7b (391:426)  
#10 Trešnjevka 6b (432:432)  
#11 Stožer XII 6b (378:391)  
#12 Multipower  5b (394:493)

**CroHoops Division II - Rezultati 4. kola  
IX. Gimnazija vs. Downtown Assassins** [**82:59**](http://www.crohoops.com/event/ix-gimnazija-vs-downtown-assassins/)  **Rude Boys vs. UncleDrew’s YoungBloods** [**91:64**](http://www.crohoops.com/event/rude-boys-vs-uncledrews-youngbloods/) **Baric & Sons vs. Kušlanova** [**79:67**](http://www.crohoops.com/event/baric-sons-vs-kuslanova/) **Bosco II vs. Cvjetno Hendrix** [**65:64**](http://www.crohoops.com/event/bosco-ii-vs-cvjetno-hendrix/)

**Tablica natjecanja nakon 4. kola 12.11.2017.**  
#1 Bosco II 8b (325:278)  
#2 IX Gimnazija 7b (353:306)  
#3 Rude Boys 7b (333:297)  
#4 Cvjetno Hendrix 6b (290:286)  
#5 Kušlanova 5b (303:298)  
#6 Barić & Sons 5b (303:331)  
#7 Downtown Assassins 5b (303:335)  
#8 UncleDrew’s YoungBloods 5b (237:296)  
  
  
Više detalja o dinamičnom i atraktivnom natjecanju možete pronaći na crohoops.com.